CELEX: 62015TN0698
Language: sk
Date: 2015-12-02 00:00:00
Title: Vec T-698/15 P: Odvolanie podané 2. decembra 2015: Juha Tapio Silvan proti rozsudku Súdu pre verejnú službu z 22. septembra 2015 vo veci F-83/14, Silvan/Komisia

15.2.2016   
            
            
               SK
            
            
               Úradný vestník Európskej únie
            
            
               C 59/28
            
         Odvolanie podané 2. decembra 2015: Juha Tapio Silvan proti rozsudku Súdu pre verejnú službu z 22. septembra 2015 vo veci F-83/14, Silvan/Komisia
   (Vec T-698/15 P)
   (2016/C 059/31)
   Jazyk konania: francúzština
   
      Účastníci konania
   
   
      Odvolateľ: Juha Tapio Silvan (Brusel, Belgicko) (v zastúpení: N. de Montigny a J.-N. Louis, advokáti)
   
      Ďalší účastník konania: Európska komisia
   
      Návrhy
   
   Odvolateľ navrhuje, aby Všeobecný súd:
   
               —
            
            
               určil a rozhodol, že
               
                           —
                        
                        
                           rozsudok Súdu pre verejnú službu (druhá komora) z 22. septembra 2015 vo veci F-83/14 (Tapio Silvan/Komisia) sa zrušuje,
                        
                     
         
               —
            
            
               rozhodol vo veci,
               
                           —
                        
                        
                           určil a rozhodol, že
                           
                                       —
                                    
                                    
                                       rozhodnutie o nepovýšení žalobcu sa zrušuje
                                    
                                 
                                       —
                                    
                                    
                                       Komisia je povinná nahradiť trovy prvostupňového aj odvolacieho konania.
                                    
                                 
                     
         
      Odvolacie dôvody a hlavné tvrdenia
   
   Na podporu svojho odvolania odvolateľ uvádza tri odvolacie dôvody.
   
               1.
            
            
               Prvý odvolací dôvod založený na prípustnosti žalobných dôvodov a predložených dôkazov, ktorý sa rozdeľuje na dve časti:
               
                           —
                        
                        
                           Prvá časť, založená na porušení procesných pravidiel a na nesprávnom právnom posúdení, ktorého sa dopustil Súd pre verejnú službu pri určení neprípustnosti žalobného dôvodu založeného na absencii komparatívneho skúmania zásluh zo strany menovacieho orgánu,
                        
                     
                           —
                        
                        
                           Druhá časť, založená na nesprávnom právnom posúdení, ktorého sa dopustil Súd pre verejnú službu, keď neposúdil dôkazy predložené odvolateľom, ktoré preukazujú absenciu komparatívneho skúmania menovacím orgánom vo všetkých štádiách konania o povýšení.
                        
                     
         
               2.
            
            
               Druhý odvolací dôvod založený na porušení článku 45 a absencii komparatívneho skúmania zásluh, ktorý sa rozdeľuje na dve časti:
               
                           —
                        
                        
                           Prvá časť, založená jednak na nesprávnom právnom posúdení, ktorého sa dopustil Súd pre verejnú službu v rámci analýzy predložených dôkazov a na skreslení dôkazov predložených účastníkmi konania, absencii skutočného súdneho preskúmania ako aj absencii odôvodnenia a, na druhej strane, nesprávnom posúdení, absencii odôvodnenia, absencii skutočného súdneho preskúmania, ako aj skreslení dôkazov,
                        
                     
                           —
                        
                        
                           Druhá časť, založená jednak na nesprávnom právnom posúdení žalobných dôvodov formulovaných odvolateľom, keď Súd pre verejnú službu konštatoval, že odvolateľ nevzniesol námietku nezákonnosti Všeobecných ustanovení (DGE) C(2011) 8190 na vykonanie článku 45 Služobného poriadku, ktoré prijala Európska komisia 14. novembra 2011, keďže v štádiu hodnotiaceho výboru pre povýšenia sa neuvádzalo žiadne komparatívne posúdenie a jednak na nesprávnom posúdení a skreslení predložených dôkazov.
                        
                     
         
               3.
            
            
               Tretí odvolací dôvod založený na nesprávnom posúdení v rámci analýzy zásluh, ktorý sa rozdeľuje na dve časti:
               
                           —
                        
                        
                           Prvá časť založená na nesprávnom právnom posúdení, ktorého sa dopustil Súd pre verejnú službu pri posúdení dôkazného bremena,
                        
                     
                           —
                        
                        
                           Druhá časť založená na nesprávnom posúdení a skreslení predložených dôkazov.